अध्‍ययनकर्ताओं के अनुसार, प्रसव के दौरान कई मामलों में मरीज को दवाएं, कॉटन या पैड्स तक उपलब्ध नहीं कराए जाते और परिजनों को ये चीजें खुद जुटानी पड़ती हैं। कई केंद्रों पर बेड, चादर और बाथरूम भी साफ नहीं पाए गए। कुछ मामलों में तो महिला को मौखिक और शारीरिक प्रताड़ना भी झेलनी पड़ती है। ज्‍यादातर मामलों में प्रसव के पूर्व या बाद में मां और शिशु की स्थिति के बारे में कोई जानकारी परिजनों से साझा नहीं की जाती और डिस्चार्ज के समय उन्हें देखभाल संबंधी सलाह भी नहीं दी जाती। परिजनों द्वारा कुछ पूछने पर भी उन्‍हें संतोषजनक जवाब नहीं दिया जाता। मरीजों को व्हीलचेयर/स्ट्रेचर न मिलने की बात भी सामने आई।